# Europos Sąjungos C 55A/2023

| | ISSN 1977-0960 |
| --- | --- |
| Europos Sąjungos
  oficialusis leidinys | C 55A |
| | |
| Leidimas lietuvių kalba | Informacija ir pranešimai | 66 metai2023m. vasario 14d. |

ISSN 1977-0960

Europos Sąjungos

oficialusis leidinys

C 55A

Leidimas lietuvių kalba

Informacija ir pranešimai

66 metai2023m. vasario 14d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2023/C 55 A/01 | Europos Sąjungos pagrindinių teisių agentūra (FRA). Pranešimas apie konkursą direktoriaus pareigoms (AD 14 lygio laikinasis darbuotojas). COM/2023/20091 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2023/C 55 A/01

Europos Sąjungos pagrindinių teisių agentūra (FRA). Pranešimas apie konkursą direktoriaus pareigoms (AD 14 lygio laikinasis darbuotojas). COM/2023/20091

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2023 2 14 | LT | Europos Sąjungos oficialusis leidinys | CA 55/1 |
| --- | --- | --- | --- |

2023 2 14

LT

Europos Sąjungos oficialusis leidinys

CA 55/1

---

Europos Sąjungos pagrindinių teisių agentūra (FRA)

Pranešimas apie konkursą direktoriaus pareigoms

(AD 14 lygio laikinasis darbuotojas)

COM/2023/20091

(2023/C 55 A/01)

Apie mus

Europos Sąjungos pagrindinių teisių agentūra (FRA), įsteigta 2007 m. vasario 15 d. Tarybos reglamentu (EB) Nr. 168/2007 (1) (toliau – Reglamentas), yra viena iš ES decentralizuotų agentūrų.

FRA tikslas – teikti pagrindinių teisių srities pagalbą ir ekspertines žinias atitinkamoms Europos Sąjungos institucijoms, įstaigoms, organams ir agentūroms ir valstybėms narėms, jiems įgyvendinant Sąjungos teisę. Agentūra atlieka pagalbinį ir informacijos teikimo vaidmenį ES sprendimų priėmėjams formuojant politiką pagrindinių teisių srityje. Ši užduotis visų pirma apima įrodymais pagrįstus mokslinius tyrimus, susijusius su veiksmingu Europos Sąjungos pagrindinių teisių chartijos įgyvendinimu.

Atlikdama savo užduotis agentūra remiasi pagrindinėmis teisėmis, apibrėžtomis Europos Sąjungos sutarties 6 straipsnyje. Pagrindinės agentūros užduotys:

| a) | rinkti, analizuoti ir skleisti objektyvią, patikimą ir palyginamą informaciją ir duomenis; |
| --- | --- |

a)

rinkti, analizuoti ir skleisti objektyvią, patikimą ir palyginamą informaciją ir duomenis;

| b) | rengti išvadas ir nuomones tam tikrų sričių teminiais klausimais; |
| --- | --- |

b)

rengti išvadas ir nuomones tam tikrų sričių teminiais klausimais;

| c) | skelbti metinę ataskaitą, kurioje aptariami agentūros veiklos sritims priklausantys pagrindinių teisių klausimai, savo veiklos metinę ataskaitą ir temines ataskaitas; |
| --- | --- |

c)

skelbti metinę ataskaitą, kurioje aptariami agentūros veiklos sritims priklausantys pagrindinių teisių klausimai, savo veiklos metinę ataskaitą ir temines ataskaitas;

| d) | rengti ryšių strategiją ir skatinti dialogą su pilietine visuomene, kad padidintų visuomenės informuotumą apie pagrindines teises ir aktyviai skleistų informaciją apie savo veiklą. |
| --- | --- |

d)

rengti ryšių strategiją ir skatinti dialogą su pilietine visuomene, kad padidintų visuomenės informuotumą apie pagrindines teises ir aktyviai skleistų informaciją apie savo veiklą.

Nuo pat įsteigimo FRA įgijo puikią reputaciją kaip agentūra, teikianti faktais pagrįstas aukštos kokybės ataskaitas, tyrimus ir konsultacijas pagrindinių teisių srityje. FRA reguliariai susilaukia didelio visuomenės ir žiniasklaidos dėmesio, o jos direktorius reguliariai kviečiamas pristatyti jos darbą Europos Sąjungos Tarybai ir Europos Parlamentui. Agentūra rengia įvairias ataskaitas ir nuomonių tyrimus, pavyzdžiui, parengė 2022 m. pagrindinių teisių ataskaitą (2) arba Vaiko teises reglamentuojančios Europos teisės vadovą (3), taip pat ES institucijų prašymu teikia nuomones. 105 agentūros darbuotojai yra teisės specialistai, politikos ir socialiniai mokslininkai, statistikai, taip pat komunikacijos ir tinklų kūrimo ekspertai. Jos metinis biudžetas 2022 m. siekė beveik 25 mln. EUR. Daugiau informacijos rasite apsilankę FRA svetainėje http://fra.europa.eu/lt.

Siūlome

Direktorius valdo agentūrą ir jai vadovauja:

| a) | atliekant Reglamento 4 straipsnyje nurodytas užduotis, visų pirma vykdant mokslinius bei nuomonių tyrimus, parengiamuosius tyrimus, galimybių studijas, konkrečiomis temomis skelbiant nuomones, skirtas Sąjungos institucijoms ir valstybėms narėms, joms įgyvendinant Sąjungos teisę, taip pat metinę ataskaitą, kurioje aptariami agentūros veiklos sritims priklausantys pagrindinių teisių klausimai; |
| --- | --- |

a)

atliekant Reglamento 4 straipsnyje nurodytas užduotis, visų pirma vykdant mokslinius bei nuomonių tyrimus, parengiamuosius tyrimus, galimybių studijas, konkrečiomis temomis skelbiant nuomones, skirtas Sąjungos institucijoms ir valstybėms narėms, joms įgyvendinant Sąjungos teisę, taip pat metinę ataskaitą, kurioje aptariami agentūros veiklos sritims priklausantys pagrindinių teisių klausimai;

| b) | rengiant ir įgyvendinant agentūros programavimo dokumentą; |
| --- | --- |

b)

rengiant ir įgyvendinant agentūros programavimo dokumentą;

| c) | teikiant informaciją visuomenei visais su FRA įgaliojimais susijusiais klausimais; |
| --- | --- |

c)

teikiant informaciją visuomenei visais su FRA įgaliojimais susijusiais klausimais;

| d) | bendradarbiaujant su Vyriausybinėmis organizacijomis ir viešosiomis įstaigomis, veikiančiomis valstybėse narėse pagrindinių teisių srityje, įskaitant nacionalines žmogaus teisių institucijas ir nacionalinius ryšių palaikymo pareigūnus; |
| --- | --- |

d)

bendradarbiaujant su Vyriausybinėmis organizacijomis ir viešosiomis įstaigomis, veikiančiomis valstybėse narėse pagrindinių teisių srityje, įskaitant nacionalines žmogaus teisių institucijas ir nacionalinius ryšių palaikymo pareigūnus;

| e) | bendradarbiaujant su tarptautinio lygmens organizacijomis, įskaitant Europos Tarybą, Jungtines Tautas ir Europos saugumo ir bendradarbiavimo organizaciją (ESBO); |
| --- | --- |

e)

bendradarbiaujant su tarptautinio lygmens organizacijomis, įskaitant Europos Tarybą, Jungtines Tautas ir Europos saugumo ir bendradarbiavimo organizaciją (ESBO);

| f) | bendradarbiaujant su pilietine visuomene, be kita ko, koordinuojant Pagrindinių teisių platformą; |
| --- | --- |

f)

bendradarbiaujant su pilietine visuomene, be kita ko, koordinuojant Pagrindinių teisių platformą;

| g) | įgyvendinant veiksmingas agentūros veiklos stebėjimo ir vertinimo atsižvelgiant į jos tikslus procedūras, taikant pripažintus profesinius standartus; |
| --- | --- |

g)

įgyvendinant veiksmingas agentūros veiklos stebėjimo ir vertinimo atsižvelgiant į jos tikslus procedūras, taikant pripažintus profesinius standartus;

| h) | su darbuotojais susijusiais klausimais, visų pirma vykdant įgaliojimus dėl darbuotojų, kaip nustatyta Reglamento 24 straipsnio 2 dalyje; |
| --- | --- |

h)

su darbuotojais susijusiais klausimais, visų pirma vykdant įgaliojimus dėl darbuotojų, kaip nustatyta Reglamento 24 straipsnio 2 dalyje;

| i) | vykdant agentūros biudžetą pagal Reglamento 21 straipsnį; |
| --- | --- |

i)

vykdant agentūros biudžetą pagal Reglamento 21 straipsnį;

| j) | atliekant leidimus suteikiančio pareigūno pareigas pagal visas susijusias ES teisės nuostatas (4) ir |
| --- | --- |

j)

atliekant leidimus suteikiančio pareigūno pareigas pagal visas susijusias ES teisės nuostatas (4) ir

| k) | imantis bet kokių veiksmų, būtinų siekiant užtikrinti, kad agentūra veiktų efektyviai ir pagal Reglamentą bei kitas susijusias ES teisės nuostatas. |
| --- | --- |

k)

imantis bet kokių veiksmų, būtinų siekiant užtikrinti, kad agentūra veiktų efektyviai ir pagal Reglamentą bei kitas susijusias ES teisės nuostatas.

Direktorius vykdo savo užduotis nepriklausomai. Direktorius yra FRA teisinis atstovas, kuris už savo veiklos valdymą yra atskaitingas valdančiajai tarybai (5). Europos Parlamentas arba Taryba gali bet kuriuo metu pakviesti direktorių dalyvauti klausyme bet kuriuo su agentūros veikla susijusiu klausimu, visų pirma tam, kad jis pristatytų FRA darbą konkrečiomis temomis.

Išsamiau užduotys aprašomos Reglamento 15 straipsnyje.

Ieškome (atrankos kriterijai)

Kandidatai turėtų:

Vadovavimo įgūdžiai

| — | Gebėti vadovauti įvairių sričių specialistų grupėms ir jas valdyti vyresniosios vadovybės lygmeniu ir motyvuoti darbuotojus siekti aukštesnio lygio veiklos rezultatų, |
| --- | --- |

—

Gebėti vadovauti įvairių sričių specialistų grupėms ir jas valdyti vyresniosios vadovybės lygmeniu ir motyvuoti darbuotojus siekti aukštesnio lygio veiklos rezultatų,

| — | pasižymėti sveika nuovoka ir pateikti sėkmę einant vadovaujamas pareigas liudijančių įrodymų, visų pirma gebėti nustatyti ir pasiekti tikslus, |
| --- | --- |

—

pasižymėti sveika nuovoka ir pateikti sėkmę einant vadovaujamas pareigas liudijančių įrodymų, visų pirma gebėti nustatyti ir pasiekti tikslus,

| — | būti įgiję finansinių išteklių ir biudžeto valdymo patirties. |
| --- | --- |

—

būti įgiję finansinių išteklių ir biudžeto valdymo patirties.

Specialieji įgūdžiai ir patirtis

| — | Turėti išsamių žinių ir įrodymais patvirtintos patirties klausimais, susijusiais su pagarba pagrindinėms ar žmogaus teisėms ir jų propagavimu nacionaliniu ir tarptautiniu mastu, |
| --- | --- |

—

Turėti išsamių žinių ir įrodymais patvirtintos patirties klausimais, susijusiais su pagarba pagrindinėms ar žmogaus teisėms ir jų propagavimu nacionaliniu ir tarptautiniu mastu,

| — | gerai išmanyti ES teisės aktus, įskaitant Europos Sąjungos pagrindinių teisių chartiją, ir politikos sritis, susijusias su pagrindinių teisių apsauga ir puoselėjimu, |
| --- | --- |

—

gerai išmanyti ES teisės aktus, įskaitant Europos Sąjungos pagrindinių teisių chartiją, ir politikos sritis, susijusias su pagrindinių teisių apsauga ir puoselėjimu,

| — | turėti gerą supratimą apie ES institucijas, jų veikimą ir sąveiką; privalumu būtų laikomos papildomos žinios apie kitų tarptautinių organizacijų veiklą, |
| --- | --- |

—

turėti gerą supratimą apie ES institucijas, jų veikimą ir sąveiką; privalumu būtų laikomos papildomos žinios apie kitų tarptautinių organizacijų veiklą,

| — | privalumu būtų laikoma atitinkamų mokslinių tyrimų vykdymo ir (arba) valdymo patirtis (įskaitant, pavyzdžiui, pouniversitetines ir (arba) doktorantūros studijas). |
| --- | --- |

—

privalumu būtų laikoma atitinkamų mokslinių tyrimų vykdymo ir (arba) valdymo patirtis (įskaitant, pavyzdžiui, pouniversitetines ir (arba) doktorantūros studijas).

Asmeninės savybės

| — | Puikiai gebėti sklandžiai ir veiksmingai bendrauti su visuomene, visų pirma su žiniasklaida ir ją pasitelkiant, ir atstovauti agentūrai tarptautiniuose forumuose, taip pat puikiai gebėti bendradarbiauti su suinteresuotaisiais subjektais, |
| --- | --- |

—

Puikiai gebėti sklandžiai ir veiksmingai bendrauti su visuomene, visų pirma su žiniasklaida ir ją pasitelkiant, ir atstovauti agentūrai tarptautiniuose forumuose, taip pat puikiai gebėti bendradarbiauti su suinteresuotaisiais subjektais,

| — | būti įsipareigoję laikytis vienodo požiūrio, neatsižvelgiant į lytį, rasę ar etninę kilmę, religiją ar tikėjimą, negalią, amžių ar seksualinę orientaciją. |
| --- | --- |

—

būti įsipareigoję laikytis vienodo požiūrio, neatsižvelgiant į lytį, rasę ar etninę kilmę, religiją ar tikėjimą, negalią, amžių ar seksualinę orientaciją.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodomus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas: kandidatas privalo turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas: kandidatas privalo turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų darbo patirtį (6), įgytą baigus studijas, kurios lygmuo atitinka minėtus kvalifikacinius reikalavimus. Bent penkerių metų profesinė patirtis turi būti įgyta agentūros, t. y. Europos Sąjungos pagrindinių teisių agentūros, veiklos srityje. |
| --- | --- |

—

Profesinė patirtis: kandidatas privalo turėti ne mažesnę kaip 15 metų darbo patirtį (6), įgytą baigus studijas, kurios lygmuo atitinka minėtus kvalifikacinius reikalavimus. Bent penkerių metų profesinė patirtis turi būti įgyta agentūros, t. y. Europos Sąjungos pagrindinių teisių agentūros, veiklos srityje.

| — | Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (7), tiesiogiai susijusias su siūlomų pareigų darbo sritimi. |
| --- | --- |

—

Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (7), tiesiogiai susijusias su siūlomų pareigų darbo sritimi.

| — | Kalbos: kandidatas turi labai gerai mokėti vieną iš oficialiųjų Europos Sąjungos kalbų (8) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba. |
| --- | --- |

—

Kalbos: kandidatas turi labai gerai mokėti vieną iš oficialiųjų Europos Sąjungos kalbų (8) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba.

| — | Amžiaus riba: nuo paraiškų pateikimo termino kandidatas turi galėti išdirbti visą penkerių metų kadenciją nesulaukęs pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (9) 47 straipsnį). |
| --- | --- |

—

Amžiaus riba: nuo paraiškų pateikimo termino kandidatas turi galėti išdirbti visą penkerių metų kadenciją nesulaukęs pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (9) 47 straipsnį).

Atranka ir paskyrimas

Direktorių, remdamasi Europos Komisijos pateiktu galutiniu kandidatų sąrašu, skirs FRA valdančioji taryba.

Norėdama sudaryti galutinį kandidatų sąrašą, Europos Komisija organizuos atranką, laikydamasi atrankos ir įdarbinimo tvarkos (žr. Su vyresniaisiais pareigūnais susijusios politikos dokumentą (10)).

Organizuodama šią atrankos procedūrą Europos Komisija sudarys pirminės atrankos komisiją. Ši komisija išanalizuos visas paraiškas, atliks pirmąjį tinkamumo patikrinimą ir pagal pirmiau nurodytus kriterijus nustatys geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengs išvadas ir pateiks kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vyksiančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudarys galutinį kandidatų, laikomų tinkančiais eiti agentūros direktoriaus pareigas, sąrašą.

PPK atrinkti kandidatai dalyvaus pokalbyje su Komisijos nariu (-iais), atsakingu (-ais) už generalinį direktoratą, kuris atsako už ryšius su agentūra.

Po šių pokalbių Europos Komisija sudarys galutinį tinkamiausių kandidatų sąrašą. Tai, kad kandidatas yra įtrauktas į galutinį sąrašą, nereiškia, kad jis bus paskirtas eiti pareigas.

Į šį sąrašą įtrauktų kandidatų bus paprašyta kreiptis į kompetentingus Tarybos organus bei Europos Parlamento komitetus ir atsakyti į klausimus. Po to agentūros valdančioji taryba paskirs direktorių, atsižvelgdama į Europos Parlamento ir Europos Sąjungos Tarybos nuomones ir jų pateiktus pirmenybės tvarka sudarytus kandidatų sąrašus.

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo pažymėjimą. Asmens patikimumo pažymėjimas yra administracinis sprendimas, kuris priimamas kompetentingai nacionalinei saugumo tarnybai užbaigus patikimumo patikrinimą pagal galiojančius nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. (Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Kandidatas galės susipažinti su „CONFIDENTIEL UE / EU CONFIDENTIAL“ arba didesnio slaptumo žyma pažymėta ES įslaptinta informacija ir dalyvauti posėdžiuose, kuriuose tokia ES įslaptinta informacija aptariama, tik po to, kai atitinkama valstybė narė išduos asmens patikimumo pažymėjimą ir kai patikrinimo procedūra bus užbaigta Europos Komisijos Saugumo direktorato teisiškai privalomu informaciniu pranešimu.

Įvairovė ir įtrauktis

Agentūra pripažįsta, kad sveika profesinio ir asmeninio gyvenimo pusiausvyra daugeliui žmonių yra svarbus motyvacinis veiksnys ir kad vis dažniau tikimasi, jog šiuolaikinėje darbo aplinkoje bus suteikiama galimybė dirbti lanksčiai. Kaip darbdavė, agentūra yra įsipareigojusi užtikrinti lyčių lygybę ir užkirsti kelią diskriminacijai dėl bet kokių priežasčių. Ji nekantriai laukia paraiškų iš visų tinkamos kvalifikacijos kandidatų, turinčių įvairios patirties ir visokių gebėjimų, iš kuo įvairesnių ES valstybių narių geografinių vietovių. Siekdama lyčių lygybės, agentūra paraiškas teikti skatina ypač moteris. Per įdarbinimo procedūrą gali būti teikiama pagalba neįgaliesiems. Daugiau informacijos siųskite e. paštu JUST-HR-CORRESPONDENT@ec.europa.eu.

Įdarbinimo sąlygos

Darbo užmokestis ir įdarbinimo sąlygos yra nustatyti Kitų Europos Sąjungos tarnautojų įdarbinimo sąlygose.

Konkurso laureatą FRA įdarbins kaip AD 14 lygio (11) laikinąjį darbuotoją. Priklausomai nuo ankstesnės profesinės patirties, jam bus nustatyta 1-a arba 2-a to pareigų lygio pakopa.

Jis bus paskirtas pradinei penkerių metų kadencijai, kuri gali būti pratęsta ne ilgesniam kaip penkerių metų laikotarpiui remiantis paskyrimo metu galiojančiu agentūros steigimo reglamentu.

Informuojame kandidatus, kad Kitų Europos Sąjungos tarnautojų įdarbinimo sąlygose visiems naujiems darbuotojams nustatytas devynių mėnesių bandomasis laikotarpis.

Darbo vieta yra Vienoje (Austrija).

Pareigas galima pradėti eiti nuo 2023 m. gruodžio 16 d.

Svarbi informacija kandidatams

Kandidatams primenama, kad atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (12). Tai visų pirma pasakytina apie tokių duomenų konfidencialumą ir saugumą.

Nepriklausomumas ir interesų deklaravimas

Prieš pradėdamas eiti savo pareigas direktorius turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams keliamus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbų mokėjimo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, prašom apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą, pageidautina – „Europass“ gyvenimo aprašymo formatu (13), ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Turėtumėte užtikrinti, kad jūsų paraiška būtų tiksli, išsami ir teisinga.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo e. paštu negavote, paraiška nebuvo užregistruota!

Atkreipkite dėmesį į tai, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

E. paštu atsiųstos paraiškos nebus priimamos. Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu HR-MANAGEMENT-ONLINE@ec.europa.eu.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nebus priimamos.

Galutinis terminas

Galutinis registracijos terminas – 2023 m. kovo 14 d. 12 val. Briuselio laiku; vėliau registracija negalima.

---

(1)  2007 m. vasario 15 d. Tarybos reglamentas (EB) Nr. 168/2007, įsteigiantis Europos Sąjungos pagrindinių teisių agentūrą (OL L 53, 2007 2 22, p. 1), su pakeitimais, padarytais Tarybos reglamentu (ES) 2022/555 (OL L 108, 2022 4 7, p. 1).

(2)  https://fra.europa.eu/lt/publication/2022/fundamental-rights-report-2022

(3)  https://fra.europa.eu/lt/publication/2022/handbook-european-law-child-rights

(4)  Kaip antai 2002 m. lapkričio 19 d. Komisijos reglamento (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (OL L 357, 2002 12 31, p. 72), 33–42 straipsnius.

(5)  Valdančiosios tarybos darbo kalbos yra anglų ir prancūzų, žr. https://fra.europa.eu/sites/default/files/mb-decision-2009_3_en_-mb_language_regime.pdf.

(6)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik vieną kartą.

(7)  Gyvenimo aprašyme aprašydami kiekvienų metų vadovavimo patirtį, kandidatai turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) aukštesnių ir žemesnių hierarchijos lygmenų skaičių ir 5) to paties lygmens vadovų skaičių.

(8)  https://eur-lex.europa.eu/legal-content/LT/TXT/?uri=CELEX%3A01958R0001-20130701

(9)  https://eur-lex.europa.eu/legal-content/LT/TXT/?uri=CELEX%3A01962R0031-20140701

(10)  https://commission.europa.eu/jobs-european-commission/job-opportunities/managers-european-commission_en (tik anglų kalba).

(11)  Austrijoje dirbančių Europos Sąjungos pareigūnų ir kitų tarnautojų darbo užmokesčio ir pensijų korekcinis koeficientas nuo 2022 m. sausio 1 d. yra 108,3 %. Šis koeficientas kasmet peržiūrimas.

(12)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

(13)  Informacijos, kaip susikurti „Europass“ gyvenimo aprašymą, galite rasti internete https://europa.eu/europass/lt/create-europass-cv.

---